ทองคำปิดพุ่ง 14.9 ดอลลาร์
สัญญาทองคำตลาดนิวยอร์กปิดพุ่งขึ้น14.9 ดอลลาร์ปิดที่ 1,423.7 ดอลลาร์/ออนซ์ แรงซื้อเก็งกำไรหนุน
25 เม.ย. 2556

สัญญาทองคำตลาดนิวยอร์กปิดพุ่งขึ้น14.9 ดอลลาร์ปิดที่ 1,423.7 ดอลลาร์/ออนซ์ แรงซื้อเก็งกำไรหนุน
สัญญาทองคำตลาด COMEX (Commodity Exchange) ส่งมอบเดือนมิ.ย.พุ่งขึ้น 14.9 ดอลลาร์ หรือ 1.06% ปิดที่ 1,423.7 ดอลลาร์/ออนซ์
นักวิเคราะห์กล่าวว่า แม้ราคาทองคำปรับตัวลงในช่วงที่ผ่านมา แต่ความต้องการทองคำยังคงแข็งแกร่งทั่วโลก โดยเฉพาะจากเอเชีย ซึ่งปัจจัยดังกล่าวช่วยหนุนตลาดทองคำ
นอกจากนี้ ข้อมูลเศรษฐกิจที่น่าผิดหวังของสหรัฐ ยังเป็นอีกปัจจัยหนึ่งที่กระตุ้นให้นักลงทุนเข้าซื้อทองคำซึ่งเป็นสินทรัพย์ที่ปลอดภัย โดยกระทรวงพาณิชย์สหรัฐเผยยอดสั่งซื้อสินค้าคงทนเดือนมี.ค.ร่วงหนักเกินคาด 5.7% จากเดือนก่อนหน้านี้ ซึ่งบ่งชี้ว่าการขยายตัวทางเศรษฐกิจชะลอลงตั้งแต่ต้นปี
ทั้งนี้ ยอดสั่งซื้อสินค้าคงทนเดือนล่าสุดร่วงลงหนักสุดในรอบ 7 เดือนและดิ่งหนักกว่าที่นักวิเคราะห์คาดการณ์ไว้ว่าจะปรับตัวลดลง 3% เนื่องจากอุปสงค์เครื่องบินเชิงพาณิชย์และการลงทุนภาคธุรกิจชะลอตัว